डंगर गिद्ध

डंगर गिद्ध नेपालमा पाइने एक प्रकारको चराको नाम हो । यसलाई अङ्ग्रेजीमा ह्वाइट-रम्पेड भल्चर (White-rumped Vulture) भनिन्छ ।

 विवरण 
यो एक मध्यम आकारको गिद्ध हो यसको टाउको र घाँटिमा रौं हुदैनन् । यसका प्वाँखहरू धेरै चौडाइका हुन्छन् र पुछर सानो हुन्छ । यो ग्रिफन गिद्ध भन्दा निकै सानो हुन्छ र यसको घाँटिमा सेता प्वाँखहरूको गुच्छा हुन्छ । वयस्कको सेतो पीठ, पुट्ठा र प्वाँखहरूको भित्री भाग सेतो र अरु भाग गहिरो रंगका परहरूबाट भिन्न हुन्छन् जो कि साफ देखिन्छन् । शरीर कालो हुन्छ र सानोमा चाँदीनुमा स्लेटी हुन्छन् । टाउको गुलाबी रंगको हुन्छ र चुच्चो चाँदी रंगको हुन्छ । चुच्चोको किनाराहरू गहिरो रंगका हुन्छन् । नाकका प्वालहरू मसिनो हुन्छन् । अवयस्क गहिरो रंगका हुन्छन् र वयस्कका प्वाँखहरू आउनमा चार देखी पाँच वर्षको समय लाग्दछ । उड्ने बेला वयस्कका प्वाँखहरूको अग्रिम भाग गहिरो देखिन्छ र पाँखको तल्लो भाग अर्को भागमा सेतो हुन्छन् । पुछरको तल्लो पट्टीको भाग पनि कालो हुन्छ ।
यो जिप्स गिद्धहरूको प्रजातिमा सबैभन्दा सानो हुन्छ । तर पनि एक ठुलो चरा हो । यसको वजन ३.५ देखी ७.५ किलो हुन्छ र लम्बाई करीब ७५ देखि ९३ से. मी. सम्म हुन्छ ।Raptors of the World by Ferguson-Lees, Christie, Franklin, Mead & Burton. Houghton Mifflin (2001), ISBN 0-618-12762-3

यो पनि हेर्नुहोस्

सन्दर्भ सामग्रीहरू

बाह्य कडीहरू

श्रेणी:नेपालमा पाइने चराहरू
श्रेणी:गिद्धहरू